ועדת החוקה, חוק ומשפט, כנסת 20, פרוטוקול מספר 521, 2018-01-10 10:10

ניסן סלומינסקי: טוב, רבותיי, אנחנו מחדשים את ישיבת הוועדה בנושא של רביזיה.

ניסן סלומינסקי: אלעזר, מאחר שהיית שני בבקשה, אבל למרות הכול - - -

אלעזר שטרן: לא, אתה יכול לנמק ראשון.

ניסן סלומינסקי: לא, לנמק רק אחד.

ניסן סלומינסקי: אם אתה רוצה אתה יכול לנמק את הבקשה לרביזיה.

ניסן סלומינסקי: אם אתה רוצה, לא חייב.

אלעזר שטרן: כן, אני יכול.

אלעזר שטרן: אני חושב שהליך שבו ממשלת ישראל נותנת גושפנקה רשמית - - -

ניסן סלומינסקי: בבקשה.

ניסן סלומינסקי: אלעזר, דבר.

אלעזר שטרן: אני חושב שיום שחור שבו ממשלת ישראל נותנת גושפנקה רשמית לתפיסת העולם החרדית שלא רוצה להיות חלק ממדינת ישראל ורק יכולה לסחוט אותה, אני חושב שזה יום שחור באמת.

אלעזר שטרן: נראה לי שמשמעות היסטורית כל כך על תפיסת הקהל הבסיסית של הציונות, שאנחנו מוחקים את הציונות לטובת החרדיות, נכון שזה ייעשה לפחות בפרק זמן בסיסי נורמלי ולא תוך פחות מ-48 שעות.

אלעזר שטרן: דרך אגב, אני מגיש את הרביזיה כיוון שחשבתי, ניסן, שגם אתה, אחרי הדברים הקשים מאוד שאמרתי בתוך הוועדה, אולי תחשוב על זה ותתחרט גם אתה על ההצבעה האומללה הזאת.

אלעזר שטרן: תודה.

אורי מקלב: אתם לא חושבים שאתם מגחכים את עצמכם לדעת?

אורי מקלב: אתה לא חושב?

אורי מקלב: יש הרי עוד סגני שרים - - -

ניסן סלומינסקי: לא, אורי, אורי, בבקשה.

אורי מקלב: יש סגני שרים בעוד משרדים, מה קרה?

ניסן סלומינסקי: אורי, אני לא מבין, זה רביזיה.

ניסן סלומינסקי: רק מי שביקש רביזיה יכול - - -

אורי מקלב: לא, אני רק שואל.

אורי מקלב: יש סגן שר במשרד החוץ, במשרד התקשורת - - -

יואב בן צור: לא, הוא דיבר על החרדים.

אורי מקלב: אבל יש סגני שרים בעוד משרדים, למה - - -

ניסן סלומינסקי: יואב, אני לא מבין.

ניסן סלומינסקי: יואב, באמת.

אורי מקלב: נאומי השנאה והטינה, יש כאן דבר שלא היה.

ניסן סלומינסקי: אורי, בבקשה.

ענת ברקו: לא, הוא אמר - - -

אורי מקלב: אנחנו רגילים - - -

ניסן סלומינסקי: אורי, אני לא מבין אותך.

ניסן סלומינסקי: בבקשה, יואל.

אורי מקלב: הוא הזמין את זה.

יואל חסון: חבר הכנסת מקלב, אני רוצה לומר לך שדברי האופוזיציה כאן לא באים נגד השר ליצמן או נגד - - -

אורי מקלב: תלוי איזה אופוזיציה.

ענת ברקו: לא, חשבתי שזה בגלל הלבוש השחור.

ניסן סלומינסקי: ענת, מה קורה לכם?

יואל חסון: ההסתייגויות והאמירות של חברי האופוזיציה, חבר הכנסת מקלב, הן לא נגד חבר הכנסת ליצמן או זכותו להיות חלק מהקואליציה בממשלה וגם להיות שר בריאות, זה בסדר גמור.

יואל חסון: הבעיה זה התהליכים, הבעיה זה התרגילים, הבעיה זה הדברים - - - בעיניי בסופו של דבר הסיפור שעצוב כאן זה שכשאתם רוצים משהו אתם עושים אותו כל כך מהר וכל כך יעיל, והנכים והזקנים והעניים עדיין מחכים לזה שבאותה מהירות תטפלו גם בבעיות האלה.

אורי מקלב: במשרד הבריאות יש גם זקנים וגם נכים.

ניסן סלומינסקי: מי בעד לאשר את הרביזיה?

ניסן סלומינסקי: ירים את ידו.

<קריאה: שלושה.

ניסן סלומינסקי: מי נגד?

ניסן סלומינסקי: ירים את ידו.

ניסן סלומינסקי: אוקיי, הרביזיה נפלה.

אורי מקלב: בכמה?

<קריאה: שמונה-שלוש.

<קריאה: בעד – 3

<קריאה: נמנעים – אין הרביזיה נדחתה.

ניסן סלומינסקי: החוק אושר ויעלה עכשיו לוועדת כנסת לקבל פטור מהנחה.